rejauldu/bengali-wikipedia huggingface dataset:
পালক () প্রদ্যোত রাজবংশের দ্বিতীয় রাজা হিসেবে অবন্তী শাসন করেন।   সংক্ষিপ্ত পরিচয়  অবন্তী রাজ্যের রাজা প্রদ্যোতের পর তাঁর পুত্র পালক সিংহাসনে আরোহণ করেন। কথাসরিৎসাগর অনুসারে, পালকের রাজত্বকালে বৎস রাজ্য অবন্তীর অন্তর্ভুক্ত হয় এবং প্রদ্যোত রাজবংশের রাজপুরুষেরা কৌশাম্বী নগরীতে অবন্তীর রাজপ্রতিনিধি হিসেবে শাসনকার্য্য পরিচালনা করতেন। মৃচ্ছকটিক গ্রন্থে পালককে একজন স্বৈরাচারী শাসক হিসেবে বর্ণনা করা হয়েছে, যাকে জনগণের বিদ্রোহের ফলে সিংহাসনচ্যুত হতে হয়।Raychaudhuri, H.C. (1972) Political History of Ancient India, Calcutta: University of Calcutta   তথ্যসূত্র   বিষয়শ্রেণী:প্রদ্যোত রাজবংশ
বিজয়া সুখদর্শন বা ক্রাইনাম অ্যাামাবাইল (দ্বিপদ নাম: Crinum amabile) হচ্ছে ক্রাইনাম গণের একটি লিলি প্রজাতি।  বিবরণ এদের গোড়ার পাতা গুচ্ছসহ ১ মিটারের মতো উঁচু। পাতা লম্বা ও বড় এবং পাতার আগা চোখা। বর্ষায় ফুল ফোটে এবং সারা বছরে আরো কয়েকবার ফোটে। পাতার কক্ষ থেকে বের হওয়া লম্বা, চ্যাপ্টা ও পুরু ডাঁটার আগায় ঢাকা অনেকগুলো গাঢ়- বেগুনি কলি থেকে ফুল ফোটে। ফুল লম্বা ও ৬ পাপড়ির।দ্বিজেন শর্মা, ফুলগুলি যেন কথা, বাংলা একাডেমী, ঢাকা, ডিসেম্বর ২০০৩, পৃষ্ঠা-৯৫।   তথ্যসূত্র   বিষয়শ্রেণী:ফুল বিষয়শ্রেণী:উদ্ভিদ বিষয়শ্রেণী:গাছ বিষয়শ্রেণী:ভারতের উদ্ভিদ বিষয়শ্রেণী:ঔষধি উদ্ভিদ
বেতনা কমিউটার(ট্রেন নাম্বার-৫৩/৫৪) বাংলাদেশ রেলওয়ে পরিচালিত একটি যাত্রীবাহী ট্রেন। এই ট্রেনটি খুলনা-বেনাপোল-খুলনা রেলপথে চলাচল করে। এই ট্রেনটি আগে বেনাপোল কমিউটার ও  খুলনা কমিউটার নামে চলাচল করতো।  যাত্রাপথ খুলনা থেকে যশোর হয়ে বেনাপোল ব্রডগেজ রেলপথে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয়।  স্টেশন তালিকা বেতনা এক্সপ্রেস  যেসকল রেলওয়ে স্টেশন দিয়ে চলাচল করে নিম্নে তা উল্লেখ করা হলো: বেনাপোল রেলওয়ে স্টেশন নাভারন রেলওয়ে স্টেশন ঝিকরগাছা রেলওয়ে স্টেশন যশোর জংশন রেলওয়ে স্টেশন রূপদিয়া রেলওয়ে স্টেশন সিঙ্গিয়া রেলওয়ে স্টেশন চেঙ্গুটিয়া রেলওয়ে স্টেশন নওয়াপাড়া রেলওয়ে স্টেশন বেজেরডাঙ্গা রেলওয়ে স্টেশন ফুলতলা রেলওয়ে স্টেশন দৌলতপুর রেলওয়ে স্টেশন খুলনা রেলওয়ে স্টেশন  সময়সূচি ৫৩ নং বেতনা কমিউটার খুলনা থেকে ছাড়ে সকাল ০৬ টা ১৫ মিনিটে, বেনাপোল পৌঁছায় সকাল ৮টা ৩০ মিনিটে। ৫৪ নং বেতনা কমিউটার বেনাপোল থেকে ছাড়ে বিকাল ৫ টায়, খুলনা পৌঁছায় ৭টা ৩০ মিনিটে।  সম্পর্কিত নিবন্ধ বেতনা নদী তথ্যসূত্র  বিষয়শ্রেণী:বাংলাদেশের এক্সপ্রেস, মেইল, কমিউটার, লোকাল ও শাটল ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন
থাম্ব|একরাম হোসেন একরাম হোসেন একজন বাংলাদেশী কম্পিউটার প্রকৌশলী এবং কম্পিউটার বিজ্ঞানী।   জীবনী  অধ্যাপক হোসেন বাংলাদেশ প্রকৌশল বিশ্ববিদ্যালয় থেকে কম্পিউটার বিজ্ঞান ও প্রকৌশলে ১৯৯৫ সালের ফেব্রুয়ারিতে বিএসসি এবং ১৯৯৭ সালের এপ্রিলে এমএসসি ডিগ্রি অর্জন করেন। তিনি কানাডার ভিক্টোরিয়া বিশ্ববিদ্যালয় থেকে তড়িৎ ও কম্পিউটার প্রকৌশলে ২০০১ সালের জুনে পিএইচডি ডিগ্রি অর্জন করেন। তিনি ১৯৯৫ সালের সেপ্তেম্বর থেকে ১৯৯৭ সালের সেপ্টেম্বর পর্যন্ত বুয়েটের কম্পিউটার বিজ্ঞান ও প্রকৌশল বিভাগের প্রভাষক হিসেবে কর্মরত ছিলেন। তিনি ২০০১ সালের জানুয়ারি থেকে ২০০৬ সালের মার্চ পর্যন্ত কানাডার ম্যানিটোবা বিশ্ববিদ্যালয়ের তড়িৎ ও কম্পিউটার প্রকৌশলের সহকারী অধ্যাপক, ২০০৬ সালের এপ্রিল থেকে ২০১০ সালের মার্চ পর্যন্ত সহযোগী অধ্যাপক হিসেবে কর্মরত ছিলেন। তিনি ২০১০ সালের মার্চে অধ্যাপক পদে উন্নীত হন। কগনিটিভ ও সেলুলার রেডিও নেটওয়ার্কে স্পেকট্রাম ও রিসোর্স ম্যানেজমেন্টে গুরুত্বপূর্ণ অবদানের জন্য তাকে ২০১৫ সালে আইইইইর ফেলো নির্বাচিত করা হয়। তার প্রকাশনায় রয়েছে ১৫৫টি জার্নাল পেপার, ১৪৪টি কনফারেন্স পেপার, ১০টি বই এবং ২০টি বইয়ের অধ্যায়। এ পর্যন্ত ১২ জন ছাত্রের পিএইচডির কাজ তত্ত্বাবধান করেছেন। তিনি দুটি আমেরিকান প্যাটেন্ট এর অধিকারী।http://home.cc.umanitoba.ca/~hossaina/ekram_vita.pdfhttps://home.cc.umanitoba.ca/~hossaina/http://www.prothomalo.com/opinion/article/476113/%E0%A6%8F%E0%A6%95-%E0%A6%AC%E0%A6%BE%E0%A6%82%E0%A6%B2%E0%A6%BE%E0%A6%A6%E0%A7%87%E0%A6%B6%E0%A6%BF%E0%A6%B0-%E0%A6%85%E0%A6%B8%E0%A6%BE%E0%A6%A7%E0%A6%BE%E0%A6%B0%E0%A6%A3-%E0%A6%95%E0%A7%80%E0%A6%B0%E0%A7%8D%E0%A6%A4%E0%A6%BF   তথ্যসূত্র   বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:কম্পিউটার বিজ্ঞানী বিষয়শ্রেণী:জীবিত ব্যক্তি
এডউইন জর্জ ম্যাকলিওড (; জন্ম: ১৪ অক্টোবর, ১৯০০ - মৃত্যু: ১৪ সেপ্টেম্বর, ১৯৮৯) অকল্যান্ড এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৩০ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও ওয়েলিংটন দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, লেগ বোলিংয়ে পারদর্শী ছিলেন এডি ম্যাকলিওড।   প্রথম-শ্রেণীর ক্রিকেট  ১৯২০-২১ মৌসুম থেকে ১৯৪০-৪১ মৌসুম পর্যন্ত এডি ম্যাকলিওডের প্রথম-শ্রেণীর খেলোয়াড়ী জীবন চলমান ছিল। মাঝারিসারি কিংবা ব্যাটিং উদ্বোধন করতেন এডি ম্যাকলিওড। এছাড়াও, লেগ স্পিন বোলিংয়ে দক্ষ ছিলেন। ১৯২০-২১ মৌসুম থেকে ১৯২৩-২৪ মৌসুম পর্যন্ত অকল্যান্ডের পক্ষে খেলেন। এরপর ১৯২৫-২৬ মৌসুম থেকে ১৯৪০-৪১ মৌসুম পর্যন্ত ওয়েলিংটনে খেলেন। তন্মধ্যে, ১৯৩৯-৪০ ও ১৯৪০-৪১ মৌসুমে ওয়েলিংটন দলের অধিনায়কের দায়িত্ব পালন করেন।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন এডি ম্যাকলিওড। ২৪ জানুয়ারি, ১৯৩০ তারিখে ওয়েলিংটনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।  ১৯২৯-৩০ মৌসুমে এমসিসি দল নিউজিল্যান্ড গমনে আসে। এ সময়েই নিউজিল্যান্ড দল তাদের ইতিহাসের প্রথম টেস্ট সিরিজে অংশ নেয়। এডি ম্যাকলিওড ওয়েলিংটনের সদস্যরূপে সফরকারীদের বিপক্ষে ৩৭ ও অপরাজিত ২১ এবং ৩/৭ ও ৪/৫৬ বোলিং পরিসংখ্যান দাঁড় করিয়েছিলেন।Wellington v MCC 1929-30 এর পরপরই নিউজিল্যান্ড দল প্রথম টেস্ট খেলতে নামে ও পরাজিত হয়। দ্বিতীয় টেস্টে নতুন তিনজন খেলোয়াড়ের একজন ছিলেন তিনি। নিউজিল্যান্ড দলের খেলার উত্তরণ ঘটে ও খেলাটিকে ড্রয়ের দিকে নিয়ে যায়। তবে, তিনি সফলতার স্বাক্ষর রাখতে পারেননি। এরপর আর তাকে দলে নেয়া হয়নি।   অবসর  টেস্ট সিরিজ শেষে দুই সপ্তাহ পর অকল্যান্ডের বিপক্ষে ১০২ ও ৩৫ রান তুলেন। ক্রিকেট খেলার পাশাপাশি হকি খেলায়ও দক্ষ ছিলেন এডি ম্যাকলিওড। নিউজিল্যান্ড দলের পক্ষে হকি খেলায় অংশ নেন ও পরবর্তীকালে জাতীয় পর্যায়ের হকি খেলোয়াড় নির্বাচকের ভূমিকায় অবতীর্ণ হয়েছিলেন।Wisden 1990, p. 1207.  ১৪ সেপ্টেম্বর, ১৯৮৯ তারিখে ৮৮ বছর বয়সে অকল্যান্ড এলাকায় এডি ম্যাকলিওডের দেহাবসান ঘটে।   তথ্যসূত্র    আরও দেখুন   জন মিলস  জর্জ ডিকিনসন  এক টেস্টের বিস্ময়কারী  ক্যান্টারবারি ক্রিকেট দল  নিউজিল্যান্ডীয় টেস্ট ক্রিকেটারদের তালিকা  ১৯২৯-৩০ ইংল্যান্ড ক্রিকেট দলের নিউজিল্যান্ড সফর   বহিঃসংযোগ       বিষয়শ্রেণী:১৯০০-এ জন্ম বিষয়শ্রেণী:১৯৮৯-এ মৃত্যু বিষয়শ্রেণী:অকল্যান্ডের ক্রিকেটার বিষয়শ্রেণী:ওয়েলিংটনের ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:অকল্যান্ড থেকে আগত ক্রিকেটার বিষয়শ্রেণী:নর্থ আইল্যান্ডের ক্রিকেটার
প্যারিস মসজিদ বা গ্রঁত মস্কে দ্য পারি () ফ্রান্সের রাজধানী প্যারিস শহরের ৫ম আরোঁদিস্‌মঁ-তে অবস্থিত একটি মসজিদ। ১ম বিশ্বযুদ্ধের পরে ফরাসি সাম্রাজ্যের অধীনস্থ উপনিবেশগুলির যেসব মুসলমান বন্দুকচালক (ফরাসি ভাষায় Tirailleur) জার্মানির বিরুদ্ধে লড়েছিল, তাদের সম্মান জানাতে মসজিদটি নির্মাণ করা হয়। মসজিদটি মুদেজার বা মুদেহার ধাঁচে বানানো। এর মিনার ৩৩ মিটার উঁচু। রাষ্ট্রপতি গাস্তোঁ দুমের্গ ১৯২৬ সালের ১৫ই জুলাই এটির উদ্বোধন করেন। আহমাদ আল-আলাউই নামের এক আলজেরীয় সুফি মুসলমান এবং দারকাওয়া নামের সুফিবাদের প্রবক্তা সেদিন নামাজের ইমামতি করেন। বর্তমানে মুফতি দালিল বুবাকর মসজিদটির ইমাম।   চিত্রসংকলন    বহিঃসংযোগ   মসজিদের অফিসিয়াল ওয়েবসাইট (ফরাসি ভাষাতে)  MSNBC-র প্রতিবেদন  বিষয়শ্রেণী:ফ্রান্সের মসজিদ বিষয়শ্রেণী:প্যারিসে ইসলাম বিষয়শ্রেণী:প্যারিসের ভবন ও স্থাপনা বিষয়শ্রেণী:প্যারিসের মসজিদ বিষয়শ্রেণী:১৯২৬-এ সম্পন্ন মসজিদ বিষয়শ্রেণী:প্রধান মসজিদ বিষয়শ্রেণী:২০শ শতাব্দীর ইউরোপের মসজিদ
thumb|right|265x265px|নেপচুনের অনিয়মিত উপগ্রহসমূহ নিসো (ইংরেজি: Neso, ) বা নেপচুন ১৩ (ইংরেজি: Neptune XIII) হল নেপচুনের সর্ব-বহিঃস্থ প্রাকৃতিক উপগ্রহ। ২০০২ সালে ম্যাথিউ জে. হোলম্যান, ব্রেট জে. গ্ল্যাডম্যান ও অন্যান্য জ্যোতির্বিজ্ঞানীগণ এই অনিয়মিত উপগ্রহটি আবিষ্কার করলেও ২০০৩ সাল পর্যন্ত এটি অলক্ষিতই থেকে যায়। নিসো ৪৮ জিগামিটারেরও (মিলিয়ন কিলোমিটার) বেশি দূরত্ব থেকে নেপচুনকে প্রদক্ষিণ করছে। ২০১৫ সালের হিসেব অনুযায়ী এটিই কোনও গ্রহের সর্বাধিক দূরবর্তী উপগ্রহ। নেপচুন থেকে এটির সর্বাধিক দূরত্ব ৭২ জিগামিটারেরও বেশি। এই দূরত্ব সূর্য থেকে অপসূর অবস্থানে বুধের দূরত্বের (প্রায় ৭০ জিগামিটার) থেকেও বেশি। উপগ্রহ হিসেবে নিসোর কক্ষীয় আবর্তনকাল সর্বাধিক: ২৬.৬৭ বছর। এটির কক্ষপথ পশ্চাদমুখী, উচ্চ নতি-সম্পন্ন এবং উচ্চ উৎকেন্দ্রিকতা-সম্পন্ন। আনুমানিক অ্যালবেডোর ভিত্তিতে নিসোর ব্যাস নির্ধারণ করা হয়েছে প্রায়  এবং এটির আনুমানিক গড় ঘনত্ব ১.৫ গ্রাম/ঘন সেন্টিমিটার। উপগ্রহটির ভর অনুমান করা হয় ২ কিলোগ্রাম। নিসোর কক্ষপথের পরিমাপগুলির সঙ্গে স্যামাথির (এস/২০০৩ এন ১) কক্ষপথের পরিমাপগুলির সাদৃশ্য থেকে অনুমান করা হয় যে, এই দুই অনিয়তাকার উপগ্রহই কোনও একক বৃহত্তর উপগ্রহের ধ্বংসাবশেষ থেকে সৃষ্ট। ২০০৭ সালের ৩ ফেব্রুয়ারি আইএইউ-এর ৮৮০২ নং সার্কুলারের মাধ্যমে নিসোর নামকরণ করা হয় গ্রিক পুরাণে উল্লিখিত অন্যতম নিরিডের নামানুসারে। তার আগে এটির অস্থায়ী নামকরণ করা হয়েছিল এস/২০০২ এন ৪ (ইংরেজি: S/2002 N 4)।   তথ্যসূত্র  পাদটীকা  সূত্রনির্দেশ   MPC: Natural Satellites Ephemeris Service  Mean orbital parameters from JPL   বহিঃসংযোগ   Matthew Holman's Neptune's page  David Jewitt's pages  Scott Sheppard's pages  Neso in Fiction  বিষয়শ্রেণী:নেপচুনের প্রাকৃতিক উপগ্রহ বিষয়শ্রেণী:অনিয়মিত প্রাকৃতিক উপগ্রহ বিষয়শ্রেণী:ম্যাথিউ জে. হোলম্যানের আবিষ্কার ২০০২০৮১৪
আনাকতোরিয়া () বা অ্যানাকটোরিয়া (ইংরেজি: Anactoria) হলেন খ্রিস্টপূর্ব সপ্তম শতকের শেষভাগ থেকে ষষ্ঠ শতকের প্রথম ভাগের প্রাচীন গ্রিক কবি স্যাফোর কবিতায় উল্লিখিত এক নারী। খণ্ডাংশ ১৬ সংখ্যায়িত একটি কবিতায় স্যাফো আনাকতোরিয়াকে নিজের আকাঙ্ক্ষিতা বলে উল্লেখ করেন। স্যাফোর আরেকটি কবিতা খণ্ডাংশ ৩১ প্রথাগতভাবে "ওড টু অ্যানাকটোরিয়া"; অবশ্য এই কবিতায় আনাকতোরিয়ার নাম উল্লেখ করা হয়নি। স্যাফোর বিবরণ পাঠ করে বোঝা যায়, আনাকতোরিয়া ছিলেন কবির অভিজাত অনুগামিনীদের অন্যতমা তথা বয়সের দিক থেকে বিবাহযোগ্যা। এমনও হতে পারে যে, খণ্ডাংশ ১৬ সংখ্যায়িত কবিতাটি কোনো অজ্ঞাতপরিচয় পুরুষের সঙ্গে আনাকতোরিয়ার বিবাহ উপলক্ষ্যে রচিত। কেউ কেউ মনে করেন, "আনাকতোরিয়া" নামটি আসলে ছদ্মনাম; সম্ভবত মিলেটাসের আনাগোরা নামে এক মহিলা এই ছদ্মনাম ব্যবহার করতেন। আবার অপর এক মতে, এটি স্যাফোর একটি দৃষ্টান্তমূলক সৃষ্টি।  ১৮৬৬ সালে ইংরেজ কবি অ্যালগারনন চার্লস সুইনবার্নের পোয়েমস অ্যান্ড ব্যালাডস কাব্য-সংকলনে প্রকাশিত হয় "অ্যানাকটোরিয়া" কবিতাটি। স্যাফোর দৃষ্টিকোণ থেকে লেখা এই কবিতায় দেখা যায়, স্যাফো নামচরিত্রটিকে লঘুগুরু দ্বিদল পঞ্চপর্বিক ছন্দে অন্ত্যমিলযুক্ত দ্বিপদীতে লেখা এক দীর্ঘ একলাপের মাধ্যমে সম্বোধিত করেছেন। এই একলাপে আনাকতোরিয়ার প্রতি স্যাফোর আকাঙ্ক্ষা কামোদ্দীপক শব্দে প্রকাশিত হয়েছে; প্রথমে তিনি শিল্পকলা ও দেবদেবীদের প্রত্যাখ্যান করেছেন আনাকতোরিয়ার ভালোবাসার আকাঙ্ক্ষায়, তারপর নিজের মত পরিবর্তন করে কাব্যের খাতিরে প্রত্যাখ্যান করেছেন আনাকতোরিয়াকে। সুইনবার্নের কবিতাটি নারী সমকামিতা ও অশুভ দেববাদের মতো সেকালের ট্যাবু বিষয়গুলিকে সর্বসমক্ষে তুলে ধরে চাঞ্চল্য সৃষ্টি করেছিল। ১৮৯৬ সালে এইচ. ভি. সুদারল্যান্ডের নাটকে এবং ১৯৬১ সালে রবার্ট লোয়েলের "থ্রি লেটারস অফ আনাকতোরিয়া" কাব্য-ধারাবাহিকেও আনাকতোরিয়া চরিত্রটি উপস্থাপিত হয়। শেষোক্ত বইটিতে দেখা যায়, এক অনামা পুরুষ প্রথমে আনাকতোরিয়াকে, কিন্তু পরে স্যাফোকে প্রেম নিবেদন করছেন।  তথ্যসূত্র পাদটীকা  সূত্রপঞ্জি  উল্লেখপঞ্জি                                                                                                   বিষয়শ্রেণী:খ্রিস্টপূর্ব ৭ম শতাব্দীর গ্রিক নারী বিষয়শ্রেণী:খ্রিস্টপূর্ব ৬ষ্ঠ শতাব্দীর গ্রীক নারী বিষয়শ্রেণী:প্রাচীন গ্রিসে যৌনতা বিষয়শ্রেণী:ব্রিটিশ কবিতা বিষয়শ্রেণী:সাহিত্যের নারী চরিত্র বিষয়শ্রেণী:স্যাফো
কাইতলা দক্ষিণ বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।   আয়তন  কাইতলা দক্ষিণ ইউনিয়নের আয়তন ২,৬৪৫ একর (১০.৭০ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী কাইতলা দক্ষিণ ইউনিয়নের মোট জনসংখ্যা ১০,৮৭৩ জন। এর মধ্যে পুরুষ ৪,৯৭৬ জন এবং মহিলা ৫,৮৯৭ জন। মোট পরিবার ২,০১৮টি। জনসংখ্যার ঘনত্ব প্রতি বর্গ কিলোমিটারে প্রায় ১,০১৬ জন।   ইতিহাস  এটি পূর্বে কাইতলা ইউনিয়ন নামে পরিচিত ছিল। পরবর্তীকালে বৃহত্তর কাইতলাকে ভেঙ্গে কাইতলা দক্ষিণ ইউনিয়ন এবং কাইতলা উত্তর ইউনিয়ন নামে ২টি পৃথক ইউনিয়ন প্রতিষ্ঠা করা হয়।   অবস্থান ও সীমানা  নবীনগর উপজেলার দক্ষিণ-পূর্বাংশে কাইতলা দক্ষিণ ইউনিয়নের অবস্থান। এ ইউনিয়নের পশ্চিমে লাউর ফতেপুর ইউনিয়ন ও বিটঘর ইউনিয়ন, উত্তরে কাইতলা উত্তর ইউনিয়ন, পূর্বে কসবা উপজেলার মূলগ্রাম ইউনিয়ন এবং দক্ষিণে কসবা উপজেলার মেহারী ইউনিয়ন অবস্থিত।   প্রশাসনিক কাঠামো  কাইতলা দক্ষিণ ইউনিয়ন নবীনগর উপজেলার আওতাধীন ৮নং কাইতলা(দঃ) ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ। এ ইউনিয়নের গ্রামগুলো হল:  কাইতলা  রামনগর  শংকরপুর  অচিন্তপুর  হরিপুর  গোয়ালী   শিক্ষা ব্যবস্থা  ২০১১ সালের আদমশুমারি অনুযায়ী কাইতলা দক্ষিণ ইউনিয়নের সাক্ষরতার হার ৫১.৬%। এ ইউনিয়নে ১টি মহাবিদ্যালয়, ১টি মাধ্যমিক বিদ্যালয়, ৬টি মাদ্রাসা, ১টি নিম্ন মাধ্যমিক বিদ্যালয় ও ৫টি প্রাথমিক বিদ্যালয় ও ৪টি কিন্ডারগার্টেন রয়েছে।  === শিক্ষা প্রতিষ্ঠান === ✪মহাবিদ্যালয়ঃ১টি, কাইতলা আলীমউদ্দিন জোবেদা অনার্স কলেজ ✪উচ্চ বিদ্যালয়ঃ ১টি, কাইতলা যজ্ঞেশ্বর উচ্চ বিদ্যালয় ✪প্রাথমিক বিদ্যালয়ঃ৫টি, ১। কাইতলা মহেশ সরকারী প্রাথমিক বিদ্যালয় ২।গোয়ালী সরকারী প্রাথমিক বিদ্যালয় ৩।কাইতলা পূর্বপাড়া সঃ প্রাঃ বিদ্যালয়, ৪।কাইতলা পশ্চিমপাড়া সঃ প্রাঃ বিদ্যালয়, ৫।কাইতলা মধ্যপাড়া সঃ প্রাঃ বিদ্যালয়, ✪কিন্ডারগার্ডেনঃ৫টি, ১।গোয়ালী মডেল প্রিক্যাডেট স্কুল, ২।মেধাবিকাশ কিন্ডারগার্ডেন, ৩।নিসাসানবির একাডেমি ৪।সৈনিক কিন্ডারগার্ডেন, ৫।   যোগাযোগ ব্যবস্থা   কাইতলা মহেশ রোড   খাল ও নদী  বুড়ি নদী ও অদের খাল   হাট-বাজার   কাইতলা(দঃ)বাজার  গোয়ালী-কাইতলা সড়ক বাজার   দর্শনীয় স্থান   কাইতলা জমিদার বাড়ি  গোয়ালীর বিল ★গোয়ালীর পীরমুরি বটতলা    জনপ্রতিনিধি   বর্তমান চেয়ারম্যান: মোহাম্মদ শওকত আলী   আরও দেখুন   নবীনগর উপজেলা  নবীনগর থানা  ব্রাহ্মণবাড়িয়া জেলা  গোয়ালী গ্রাম   তথ্যসূত্র    বহিঃসংযোগ   বিষয়শ্রেণী:নবীনগর উপজেলার ইউনিয়ন
This template generates external link to Terminologia Embryologica list page using TE code.  Example usage Input {{TerminologiaEmbryologica|01||0.0.0.0.0.1}} Output  Input {{TerminologiaEmbryologica|05|02|.0.0.0.0.1}} Outpu  Note: the link takes you to the correct volume, but the third parameter is for display only, and the user is required to click forward to the specific page as needed. The second parameter should be left blank for pages like http://www.unifr.ch/ifaa/Public/EntryPage/ViewTE/TEe01.html, but populated for pages like http://www.unifr.ch/ifaa/Public/EntryPage/ViewTE/TEe0502.html. Unfortunately, this means that the second parameter reads as "02" instead of "2", but this is a consequence of the format of the website.  Search TE code You can search TE code at  IFAA website - English and Latin  Similar templates  :Template:TerminologiaAnatomica  :Template:TerminologiaHistologica  :Template:FMA
বাঞ্জুল (,  ), আনুষ্ঠানিকভাবে সিটি অব বাঞ্জুল এবং পূর্বে বাথুর্স্ট নামে পরিচিত, গাম্বিয়ার রাজধানী এবং চতুর্থ বৃহত্তম শহর। এটি গাম্বিয়ার একটি অভিজাত প্রশাসনিক বিভাগের কেন্দ্রবিন্দু যেখানে আনুমানিক ৪০০,০০০ বাসিন্দা রয়েছে। এটি গাম্বিয়ার বৃহত্তম ও ঘনবসতিযুক্ত মহানগর অঞ্চল। বাঞ্জুল সেন্ট মেরি দ্বীপে (বাঞ্জুল দ্বীপ) অবস্থিত যেখানে গাম্বিয়া নদী আটলান্টিক মহাসাগরে পতিত হয়েছে। ২০১৩ সালের আদমশুমারি অনুযায়ী বৃহত্তর বাঞ্জুল অঞ্চলসহ নগরীর যথাযথ জনসংখ্যা ৩১৩০১, এরমধ্যে বাঞ্জুল শহর এবং কনিফিং পৌর কাউন্সিল অন্তর্ভুক্ত রয়েছে, যার জনসংখ্যা ৪১৩,৩৯৭।  এই দ্বীপটি পশ্চিমে মূল ভূখণ্ডের সাথে সংযুক্ত এবং বাকী বৃহত্তর বাঞ্জুল অংশটি অনেক সেতুর সমন্বয়ে মূল ভূখণ্ডের  সাথে যুক্ত। এছাড়া অনেকে ফেরি রয়েছে যেগুলো নদীর ওপারে বাঞ্জুলকে মূল ভূখণ্ডের সাথে সংযুক্ত করেছে।   নামকরণ  মান্ডের জনগোষ্ঠী থেকে বাঞ্জুল অঞ্চলটির নামকরণ করা হয়েছে। তারা এ দ্বীপে বিশেষ ধরনের তন্তু সংগ্রহ করতেন যা দড়ি তৈরিতে ব্যবহৃত হত। মানডিঙ্কা ভাষায় ব্যাং জুলু হল তন্তুর তৈরি দড়ির স্থানীয় নাম।  তথ্যসূত্র  বিষয়শ্রেণী:আফ্রিকার বন্দর শহর বিষয়শ্রেণী:আফ্রিকার রাজধানী বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আটলান্টিক মহাসাগরের বন্দর শহর ও নগর
মোহাম্মদ আমিনউদ্দিন ছিলেন বাংলাদেশের একজন রাজনীতিবিদ। মুক্তিযুদ্ধে অনন্য সাধারণ অবদানের জন্য ২০০১ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।   পুরস্কার ও সম্মননা  এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০০১ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।   আরও দেখুন   স্বাধীনতা ও মুক্তিযুদ্ধে স্বাধীনতা পুরস্কার বিজয়ীদের তালিকা।   তথ্যসূত্র   বহিঃসংযোগ  বিষয়শ্রেণী:স্বাধীনতা ও মুক্তিযুদ্ধে স্বাধীনতা পুরস্কার বিজয়ী বিষয়শ্রেণী:নাটোর জেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে নিহত ব্যক্তি বিষয়শ্রেণী:রাজশাহী কলেজের প্রাক্তন শিক্ষার্থী বিষয়শ্রেণী:২০শ শতাব্দীর আইনজীবী বিষয়শ্রেণী:স্বাধীনতা পুরস্কার বিজয়ী বিষয়শ্রেণী:১৯২১-এ জন্ম বিষয়শ্রেণী:১৯৭১-এ মৃত্যু বিষয়শ্রেণী:২০শ শতাব্দীর পাকিস্তানি আইনজীবী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
জাতীয় জলপথ ২ অসম রাজ্যের ব্রহ্মপুত্র নদে গঠন করা হয়েছে। নদীর শদিয়া থেকে বাংলাদেশ সীমান্ত পর্যন্ত জাতীয় জলপথ ২ এর অন্তর্গত। এই জাতীয় জলপথের দৈর্ঘ্য ৮৯১ কিলোমিটার। এই জলপথে ১১ টি জেটি গড়ে তুলা হয়েছপ। এর মধ্যে ১ টি জেটি স্থায়ী (পান্ডু বন্দর) ও বাকি ১০ টি ভাসমান বা অস্থায়ী। জলপথটি ১ সেপ্টেম্বর ১৯৮৮ সালে  গঠন করা হয়। বর্তমানে জলপথটি আসামের পণ্য পরিবহনে গুরুত্ব পূর্ণ ভূমিকা রাখে।  thumb|right  এই জলপথে ডিব্রুগড় ও বাংলাদেশ সীমান্তে সংকেত ব্যবস্থা তৈরি করা হয়েছে এবং বাতিঘর গঠন করা হয়েছে। এই জলপথে ভারত ও বাংলাদেশ এর মধ্যে  পণ্য আমদানি - রপ্তানির কথা চলছে।   আরও দেখুন  জাতীয় জলপথ আইন, ২০১৫ জাতীয় জলপথ ১ ভারতের অন্তর্দেশীয় জলপথসমূহ   তথ্যসূত্র   Waterway bill 2015 দি টাইমস অফ ইন্ডিয়া  বিষয়শ্রেণী:ভারতের জলপথ বিষয়শ্রেণী:আসামের পরিবহন
থাম্ব|দাপ্তরিক প্রতিকৃতি, ২০১৯  আবেনা ওপং-আসারে (জন্ম ৮ ফেব্রুয়ারি ১৯৮৩)  একজন ব্রিটিশ লেবার পার্টির রাজনীতিবিদ। তিনি ২০১৯ সালের সাধারণ নির্বাচনে এরিথ এবং থেমসমেডের সংসদ সদস্য (এমপি) হিসাবে নির্বাচিত হন। তিনি এবং বেল রিবেইরো-অ্যাডি, দুজনেই ২০১৯ সালের সাধারণ নির্বাচনে নির্বাচিত প্রথম মহিলা ব্রিটিশ ঘানায়ীয় এমপি।  তিনি ২০২০ সালে সরকারী বিরোধী দলের ফ্রন্টবেঞ্চে নিযুক্ত হন, ট্রেজারীর ছায়া রাজস্ব সচিব হন এবং পরে মহিলা স্বাস্থ্য ও মানসিক স্বাস্থ্যের ছায়া মন্ত্রী হন।  ওপং-আসারে লেবার ফ্রেন্ডস অফ ইসরায়েলের সদস্য।   তথ্যসূত্র   বিষয়শ্রেণী:ইংল্যান্ডের নারী কাউন্সিলর বিষয়শ্রেণী:কৃষ্ণাঙ্গ ব্রিটিশ সংসদ সদস্য বিষয়শ্রেণী:১৯৮৩-এ জন্ম বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:শ্রমিক দল (যুক্তরাজ্য) এর কাউন্সিলর বিষয়শ্রেণী:ঘানায়ীয় বংশোদ্ভূত ইংরেজ ব্যক্তি বিষয়শ্রেণী:কেন্ট বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:জীবিত ব্যক্তি বিষয়শ্রেণী:উইকিউপাত্তে দাপ্তরিক ওয়েবসাইট নেই বিষয়শ্রেণী:কৃষ্ণাঙ্গ ব্রিটিশ নারী রাজনীতিবিদ বিষয়শ্রেণী:যুক্তরাজ্যের সংসদ সদস্য ২০২৪-২০২৯
দিলীপ কুমার শইকীয়া (১৯৫৩ - ৯ ডিসেম্বর ২০১৬) আসামের অসম গণ পরিষদের একজন রাজনীতিবিদ। ১৯৮৫ থেকে ২০০১ সাল পর্যন্ত তিনি ধেমাজি আসন থেকে আসাম বিধানসভা নির্বাচনে নির্বাচিত হয়েছিলেন।  তিনি ৯ ডিসেম্বর ২০১৬ সালে মৃত্যুবরণ করেন। Election Commission of IndiaElections inASSAM ELECTIONS 2016 RESULTS   তথ্যসূত্র   বিষয়শ্রেণী:১৯৫৩-এ জন্ম বিষয়শ্রেণী:২০১৬-এ মৃত্যু বিষয়শ্রেণী:অসম গণপরিষদের রাজনীতিবিদ বিষয়শ্রেণী:আসাম বিধানসভার সদস্য ১৯৮৫-১৯৯১ বিষয়শ্রেণী:আসাম বিধানসভার সদস্য ১৯৯৬-২০০১ বিষয়শ্রেণী:ধেমাজি জেলার ব্যক্তি বিষয়শ্রেণী:আসাম বিধানসভার সদস্য ১৯৯১-১৯৯৬ বিষয়শ্রেণী:আসাম বিধানসভার সদস্য ২০০১-২০০৬
সিতওয়ে বন্দর বঙ্গোপসাগরে তীরে মিয়ানমারের রাখাইন রাজ্যের রাজধানী সিতওয়েতে অবস্থিত, যা ২০১৬ সালে ভারতের দ্বারা নির্মিত একটি গভীর সমুদ্র বন্দর।   কালাদান নদীর মোহনায় অবস্থানরত বন্দরটি  ভারত ও মিয়ানমারের মধ্যে একটি সহযোগিতামূলক সহযোগিতার অংশ হিসেবে কালাদান মাল্টি-মডাল ট্রানজিট ট্রান্সপোর্ট প্রজেক্টের অংশ হিসেবে নির্মাণে এবং ভারত সরকার কর্তৃক $১২০ মিলিয়ন মার্কিন ডলারের অর্থায়ন করা হয়েছে বন্দরটি নির্মাণের জন্য।  প্রকল্পটি দক্ষিণ-পশ্চিমাঞ্চলীয় মিয়ানমার এবং উত্তর-পূর্ব ভারতে  পরিবহন অবকাঠামো উন্নয়নের লক্ষ্যে কাজ করছে।   ইতিহাস ভারতের প্রস্তাবিত কালাদান মাল্টি-মডাল ট্রানজিট ট্রান্সপোর্ট প্রকল্প মূলত ভারতের উত্তর-পূর্বাঞ্চলীয় রাজ্যগুলিকে একটি বিকল্প রুট সরবরাহের করা। এই সাতটি রাজ্য বাকি ভারতের সঙ্গে কেবলমাত্র ভুটান, নেপাল ও বাংলাদেশ-এর মধ্যবর্তী ভারতীয় ভূখণ্ডের একটি সংকীর্ণ অংশ  শিলিগুড়ি করিডোরের মাধ্যমেই যুক্ত। উত্তর-পূর্বের জন্য এই করিডোর মাধ্যমে নির্ধারিত সমস্ত রুটগুলিতে পণ্য পরিবহনে উল্লেখযোগ্য বিলম্ব এবং খরচ বৃদ্ধি পায়। ভারত এই রাজ্যগুলির জন্য বঙ্গোপসাগর থেকে ট্রানজিট পাওয়ার ইচ্ছায়  ১৯৭০ সালের পর থেকে সাথে বাংলাদেশের সাথে আলোচনার চেষ্টা করে, কিন্তু বার বার এইসব রাজ্যে জন্য পণ্য পরিবহনের রুট প্রদানে বাংলাদেশ অস্বীকৃত হয়। যদিও ২০২৩ সালে অবশেষে ভারত বঙ্গোপসাগরে অবস্থিত চট্টগ্রাম বন্দর ও মোংলা বন্দর দিয়ে ট্রানজিট সুবিধা পায়।   ভারত ও মিয়ানমার উভয় দেশের অবকাঠামো ও অর্থনৈতিক উন্নয়নে ত্বরান্বিত করার লক্ষ্যে ৫০০ মিলিয়ন ডলারের কালদান প্রকল্পটি একটি বিকল্প হিসেবে বিবেচিত হয়। এই প্রকল্পে  কালাদান নদীর মোহনায় একটি গভীরতাপূর্ণ বন্দর নির্মাণ এবং নদী খনন করে  সিতওয়ে থেকে ভারতের মিজোরাম পণ্য পরিবহন করা জন্য নদীপথে নৌযান চালানোর জন্য মিয়ানমারের পালেটওয়ায় একটি নদী বন্দর নির্মাণ করা হয়েছে। পণ্য পরিবহনের জন্য চিন রাজ্যের পালেটওয়ার থেকে ভারত ও মিয়ানমার সীমান্তে মাইকা পর্যন্ত সড়ক নির্মাণ করা হচ্ছে।   তথ্যসূত্র  বহিঃসংযোগ  বিষয়শ্রেণী:মিয়ানমারের বন্দর বিষয়শ্রেণী:ভারত মহাসাগরের বন্দর ও পোতাশ্রয় বিষয়শ্রেণী:বঙ্গোপসাগর
সংস্পর্শ-পরবর্তী প্রতিরোধমূলক চিকিৎসা বলতে কোনও ক্ষতিকর পদার্থ বা রোগজীবাণুর সংস্পর্শে আসার পরে সেটি যেন দেহে কোনও ক্ষতি বা সংক্রমণের সৃষ্টি করতে না পারে, সে উদ্দেশ্যে প্রদত্ত এক ধরনের প্রতিরোধমূলক চিকিৎসাকে বোঝায়। একে ইংরেজি পরিভাষায় "পোস্ট-এক্সপোজার প্রোফাইল্যাক্সিস" (Post-exposure prophylaxis) বা "পোস্ট-এক্সপোজার প্রিভেনশন" (Post-exposure prevention) বলে।  এই চিকিৎসাটি মূলত এইচআইভি ভাইরাসের সংক্রমণের আলোচনায় বহুল ব্যবহৃত হয়। তবে জলাতংক, ধনুষ্টংকার, যকৃৎপ্রদাহ (হেপাটাইটিস), লাইম রোগ, ইত্যাদি মারাত্মক রোগের জন্যও এই চিকিৎসা প্রয়োগ করা হয়। যেমন এইচআইভি ভাইরাসের সংস্পর্শে আসার ৭২ ঘণ্টার মধ্যে এই চিকিৎসা প্রদান করলে ঐ ভাইরাস দ্বারা সংক্রমিত হবার ঝুঁকি ৮০% হ্রাস পায়, কিন্তু তিন দিন পরে শুরু করলে এর কোনও কার্যকারিতা থাকে না।   জলাতংক  কোনও সন্দেহপ্রবণ জলাতংকগ্রস্ত পশুর কামড় খাবার পরে মানবদেহে জলাতঙ্কের আবির্ভাব প্রতিরোধের জন্য প্রায়শই কার্যকরভাবে সংস্পর্শ-পরবর্তী প্রতিরোধমূলক চিকিৎসা প্রদান করা হয়। যেহেতু জলাতংক জীবাণুর শনাক্ত করার উপকরণ লভ্য নয়, তাই এই ঘাতক রোগটির জন্য সাথে সাথে প্রতিরোধমূলক চিকিৎসা প্রদান করতে হয়। এই চিকিৎসাতে ধারাবাহিকভাবে জলাতংক টিকা ও ইমিউনোগ্লোবুলিন (প্রতিরক্ষিকা বা অ্যান্টিবডি) সূচিপ্রয়োগ করা হয়। জলাতংক জীবাণুর সম্ভাব্য সংস্পর্শে আসা মানুষ ও পশু উভয়কেই জলাতংক টিকা দেয়া হয়।  আরও দেখুন  সংস্পর্শপূর্ব প্রতিরোধমূলক চিকিৎসা  তথ্যসূত্র  বিষয়শ্রেণী:চিকিৎসা বিষয়শ্রেণী:এইচআইভি/এইডস প্রতিরোধ বিষয়শ্রেণী:এইচআইভি/এইডস
সেন্ট্রাল ব্যুরো অফ ইনভেস্টিগেশন বা কেন্দ্রীয় অনুসন্ধান সংস্থা (সিবিআই) ভারতের একটি গোয়েন্দা এবং নিরাপত্তা সংস্থা যা একযোগে দেশের প্রধানমন্ত্রী ফেডারেল আইন প্রয়োগকারী সংস্থা হিসেবে কাজ করে। এটা ভারত সরকারের আওতাভুক্ত একটি সংস্থা। এই সংস্থা কৰ্মচারী, জন অভিযোগ ও পেনশন মন্ত্ৰণালয়ের অধীন। এই সংস্থা দেশের বহু অৰ্থনৈতিক অপরাধ, বিশেষ অপরাধ, দুৰ্নীতি ও উচ্চ পৰ্যায়ের অপরাধ অনুসন্ধানের জন্য বিখ্যাত।  কেন্দ্ৰীয় অনুসন্ধান সংস্থার মুখ্য কাৰ্যালয় নতুন দিল্লীর জওহরলাল নেহরু ষ্টেডিয়ামে অবস্থিত ।এর বৰ্তমান সঞ্চালক প্ৰধান ঋষি কুমার শুক্লা।  গঠন কেন্দ্ৰীয় অনুসন্ধান সংস্থার প্রধানকে সঞ্চালক প্ৰধান বলা হয়। তার একজন ভারতীয় পুলিশ সেবা অফিসার ও এর সঞ্চালক প্ৰধান হবার যোগ্যতা থাকা বাঞ্ছনীয়। এর সঞ্চালক প্ৰধান দিল্লির বিশেষ পুলিশ সংস্থাপন (ডিএসপিই) আইন ১৯৪৬  এর আধারে দুবছর পরে চয়ন করা হয়।এর বাকী অফিসাররা  ভারতীয় রাজস্ব সেবা ও ভারতীয় পুলিশ সেবা থেকে নেয়া হয়। অন্যান্য পদ সমূহ হল : বিশেষ সঞ্চালক, অতিরিক্ত সঞ্চালক, যুগ্ম সঞ্চালক, উপ আরক্ষী প্ৰধান, আরক্ষী অধীক্ষক, অতিরিক্ত আরক্ষী অধীক্ষক, উপ আরক্ষী অধীক্ষক, পরিদৰ্শক, উপ পরিদৰ্শক, সহযোগী উপ পরিদৰ্শক, মুখ্য কনষ্টেবল ও কনষ্টেবল। এই পদ সমূহ কৰ্মচারী চয়ন আয়োগ অথবা পুলিশ,রাজস্ব‌ ও  সীমা শুল্ক বিভাগ দ্বা‌রা পূরণ করা হয়।   মহাপরিচালক নির্বাচন  এই নিয়োগের জন্য দীর্ঘক্ষণ বৈঠক করেন প্রধানমন্ত্রী , সুপ্রিম কোর্টের প্রধান বিচারপতি এবং লোকসভার বিরোধী দলনেতা । এরপরেই তাঁর নিয়োগের জন্য নোটিফিকেশন জারি হয়।   বিস্তার ও দপ্তরি অফিস    দণ্ডাজ্ঞা  হার কেন্দ্ৰীয় অনুসন্ধান সংস্থার দণ্ডাজ্ঞার হার উচ্চ :  সন দণ্ডাজ্ঞার হার ২০১১ ৬৭% ২০১০ ৭০.৮% ২০০৯ প্ৰযোজ্য নয় ২০০৮ ৬৬.২% ২০০৭ ৬৭.৭%  তথ্যসূত্র  আরও দেখুন রাষ্ট্ৰীয় অনুসন্ধান সংস্থা  বহিঃসংযোগ    বিষয়শ্রেণী:ভারতের সরকারি সংস্থা বিষয়শ্রেণী:ভারতের গোয়েন্দা সংস্থা বিষয়শ্রেণী:সেন্ট্রাল ব্যুরো অফ ইনভেস্টিগেশন বিষয়শ্রেণী:১৯৪১-এ ভারতে প্রতিষ্ঠিত বিষয়শ্রেণী:১৯৪১-এ প্রতিষ্ঠিত সরকারি সংস্থা বিষয়শ্রেণী:ভারতের আইন প্রয়োগকারী সংস্থা